Ritratt: Unsplash .td_uid_2_609ed4c045b6d_rand.td-a-rec-img{text-align:left}.td_uid_2_609ed4c045b6d_rand.td-a-rec-img img{margin:0 auto 0 0} L-Assoċjazzjoni Maltija tas-Social Workers (MASW) ikkritikat il-mod kif il-White Paper tal-Gvern dwar l-użu responsabbli tal-kannabis tiffoka biss fuq il-benefiċċji tal-kannabis, u hemm żbilanċ minħabba nuqqas ta' informazzjoni dwar l-effetti psikosoċjali tal-kannabis fuq il-ħajja tan-nies fit-tul. Dan kien wieħed mill-punti mqajjem mill-assoċjazzjoni fil-kontribut tagħha għal din il-konsultazzjoni fuq l-użu tal-kannabis. L-assoċjazzjoni ppruvat tifhem l-opinjonijiet tan-nies aħjar billi wettqet stħarriġ mal-membri tagħha fuq is-suġġett. Apparti hekk, organizzat dibattitu ma' ReLeaf, ENCOD, il-Moviment Graffitti, l-Oasi, il-Caritas, u s-Sedqa. Favur dekriminalizzazzjoni, mhux legalizzazzjoni B'riżultat tal-istħarriġ u d-dibattitu, l-assoċjazzjoni ħadet pożizzjoni fuq is-suġġett billi elenkat ħames punti ewlenin: L-assoċjazzjoni tappoġġja d-dekriminalizzazzjoni sħiħa tal-użu tal-kannabis meta n-nies ikunu offruti riabilitazzjoni minflok jintbagħtu l-Qorti; in-nies li jbigħu d-droga, iżda, għandhom jitressqu l-Qorti skont l-assoċjazzjoni. L-MASW tagħraf li trid issir riċerka siewja qabel ma tinbidel il-liġi, u tirrakkomanda r-riċerka li saret mill-Fakultà għat-Tisħiħ tas-Soċjetà fl-Università. L-assoċjazzjoni tixtieq li jkun hemm kampanja edukattiva biex tinforma lin-nies fuq l-effetti negattivi tal-kannabis, kampanja bbażata fuq evidenza u fatti, u mhux biża'. Minkejja li hi favur id-dekriminalizzazzjoni, l-MASW hija kontra l-legalizzazzjoni tal-kannabis għax temmen li dan ikun pass ħażin għas-soċjetà. L-MASW enfasizzat fuq nuqqas ta' ċarezza fil-White Paper, fosthom fil-punti li ġejjin: Li qajla hemm kjarifika fuq kif il-minuri jkunu protetti mill-aċċess għall-kannabis; Li m'hemmx indikazzjoni dwar kif it-tfal u ż-żgħażagħ fir-residenzi ma jkunux esposti għall-kannabis; Il-konsegwenzi tal-użu tal-kannabis fil-familji mhuwiex diskuss fil-White Paper; M'hemmx referenza għal kif se jiġi evitat l-użu tal-kannabis fost iż-żgħażagħ; Hemm żbilanċ għax jissemmew biss il-benefiċċji tal-kannabis, mingħajr tagħrif fuq l-effetti psikosoċjali fit-tul li jkollha d-droga fuq in-nies; M'hemmx referenza jew riċerka dwar kif il-kannabis taffettwa lill-vulnerabbli; Hemm tendenza lejn in-normalizzazzjoni tal-kannabis peress li l-implikazzjoni hi li l-kannabis hija ta' sostenn għas-saħħa, m'għandhiex effetti qerrieda, u li hi dritt uman; Tħassib dwar kif l-aġenziji tal-infurzar se jaraw li l-liġi tkun prattikata kif suppost. Għalhekk, l-assoċjazzjoni tas-social workers, filwaqt li taqbel li dawk li jinqabdu bil-kannabis m'għandhomx ipattu bil-qares, ma temminx li l-kannabis għandha tkun legalizzata. Is-social workers appellaw lill-partiti politiċi biex il-kwistjoni ma ssirx politiċizzata. Madankollu, huma jaqblu li ssir riforma għax qalu li s-sistema kif inhi mhix taħdem. Il‐Malta Catholic Youth Network (MCYN), entità tal‐Arċidjoċesi ta' Malta li tirrappreżenta 'l fuq min 100 għaqda taż‐żgħażagħ, saħqet li l‐preokkupazzjoni primarja tal-White Paper tal-Gvern dwar il-kannabis, hi li tista' twassal għan‐normalizzazzjoni u l‐popolarità tal‐użu tal‐kannabis fost l‐adolexxenti u ż‐żgħażagħ. Insistiet li dawn jistgħu jiġu mqarrqa billi jemmnu li l‐użu tal‐kannabis m'għandux effetti ħżiena. Il-fehma tal-għaqdiet taż-żgħażagħ fil-Knisja "Nistgħu niġu mqarrqa li l-kannabis bla effetti ħżiena" – għaqdiet taż-żgħażagħ Aktar kmieni din il-ġimgħa l-Arċisqof Charles Scicluna f'omelija rrefera għall-white paper tal-kannabis u stqarr "li biex taparsi nagħtu rikreazzjoni liż-żgħażagħ, se nisqulhom il-velenu lill-moħħ". Aktar kmieni dil-ġimgħa Filmat: "Biex taparsi nagħtu rikreazzjoni liż-żgħażagħ se nisqulhom il-velenu lill-moħħ" – L-Arċisqof Il-Caritas, il-Fondazzjoni Oasi u l-Assoċjazzjoni tal-Psikjatrija f'Malta qalu li bil-liġi kif inhi proposta tista' tolqot ħażin lis-soċjetà u jkollha diversi riperkussjonijiet. Il-fehma tal-Caritas, tal-Fondazzjoni OASI u tal-psikjatri "Proposta li tinnormalizza l-użu tal-kannabis tista' tolqot ħażin lis- soċjetà" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_609ed4c045e19_rand.td-a-rec-img{text-align:left}.td_uid_3_609ed4c045e19_rand.td-a-rec-img img{margin:0 auto 0 0}